《读马曹稿赠沈太玄兵部 其一》
明代·韩上桂

拄笏西山日起时，坐来爽气冉相随。官清自觉马曹冷，赋就宁凭狗监知。

独向阳春霏白雪，漫将流水绕朱丝。济南北地成寥落，千载遗文恍在兹。

作者简介：明广东番禺人，字孟郁，号月峰。幼时家贫，喜读书。向人借《二十一史》，浏览一月，即默识大略。万历二十二年中举。授国子监丞。转永平府通判。巡抚方一藻以其才荐。崇祯末闻帝死讯，愤恨死。